एसएल बावा कॉलेज की पल्लवी जिले में टॉपर
एसएलबावा डीएवी कॉलेज के कॉमर्स विभाग में बीकॉम सेमेस्टर-3 के घोषित नतीजों में भी स्टूडेंट्स ने बेहतर प्रदर्शन किया। प्रिंसिपल डॉ. वरिंदर भाटिया ने बताया कि पल्लवी ने बीकॉम सेमेस्टर-3 में 260 अंक (74.29 प्रतिशत) लेकर जिले में पहला स्थान हासिल किया।
मनप्रीत कौर ने 256 अंक (73.14 प्रतिशत) प्राप्त कर जिले में तीसरा और बटाला में दूसरा स्थान प्राप्त किया। राघव ने 238 अंक प्राप्त कर कॉलेज में तीसरा स्थान हासिल किया। वहीं बीकॉम सेमेस्टर-1 में दीक्षा ने 70 प्रतिशत से अधिक अंक हसिल कर कॉलेज में प्रथम स्थान प्राप्त किया। दानिश 69.14 प्रतिशत अंक लेकर कॉलेज में सेकेंड और लिजाकत 68.85 प्रतिशत अंक लेकर कॉलेज में थर्ड रही। प्रिंसिपल ने अध्यापकों और स्टूडेंट्स को बधाई दी। विभागाध्यक्ष डॉ. दिनेश कुमार ने स्टूडेंट्स को अपने लक्ष्यों की प्राप्ति के लिए निरंतर मेहनत करने की शिक्षा दी। इस मौके पर प्रो. पुरुषोत्तम शर्मा, प्रो. श्रुति विज, प्रो महक, प्रो. तानिया, प्रो. ज्योति एवं प्रो. अमनप्रीत भी मौजूद थीं।
पल्लवी को मिठाई खिलाते प्रिंसिपल डॉ वरिंदर भाटिया और अन्य।
bho_Deva awa_Deva hin_Deva hin_Deva